open-index/open-wikipedia-markdown huggingface dataset:
தீதார்கஞ்ச் யட்சினி

**தீதார்கஞ்ச் யட்சினி (அல்லது திதர்கஞ்ச் சௌரி தாங்குபவர்** ( **Didarganj Yakshi** or **Didarganj Chauri Bearer**); ) மெருகூட்டப்பட்ட மணற்கல்லால் ஆன கூந்தலை முன் கொண்டையாக அணிந்த, அழகிய வேலைப்பாடுகள் கொண்ட யட்சினிப் பெண் சிற்பம் ஆகும். இச்சிற்பத்தின் காலம்  கிபி முதல் அல்லது  2ஆம் நூற்றாண்டு ஆகும். இ இச்சிறபம் மகதத்தின் தலைநகரான பாடலிபுத்திரம் எனும் தற்கால பாட்னாவில் 1917-இல் கண்டெடுக்கப்பட்ட்து.

தீதார்கஞ்ச் யட்சினி தற்போது பிகார் அருங்காட்சியகத்தில் காட்சிக்கு வைக்கப்பட்டுள்ளது. இந்த ஆளுயர யட்சினி சிற்பம் ஒரே மணற்கல்லால் செதுக்கப்பட்டது இதன் உயரம் 64" உயரம் ஆகும்.
இச்சிலையை உற்று நோக்கும்போது ஆடை நயம் மற்றும் ஆடை மடிப்புகள் சிறப்புற அமைந்துள்ளது. கைவளையல்கள்,கழுத்தணி,தலையலங்காரங்கள்,இடையில் அணிந்துள்ள நகைகள் அலங்கரிக்கின்றன.


File:Yakshini.jpg|
File:Didarganj-Yakshi-3bc-Patna.jpg|
File:Patna Museum Chauri bearer side.jpg|
File:CunninghamBharhut.jpg| யட்சினி சிற்பம், கிபி 100  
File:India, uttar pradesh, yakshi, periodo kushan 100-200.JPG| யட்சினி சிற்பம், கிபி 2ஆம் நூற்றாண்டு.   
File:Kushan woman, head with jewellery.jpg|குசானப் பேரரசு காலத்திய முன் கொண்டையோடு கூடிய யட்சினி சிற்பம்


## அடிக்குறிப்புகள்

## மேற்கோள்கள்
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
*Michell, George (1977), *The Hindu Temple: An Introduction to its Meaning and Forms*, 1977, University of Chicago Press, 
*Rowland, Benjamin, *The Art and Architecture of India: Buddhist, Hindu, Jain*, 1967 (3rd edn.), Pelican History of Art, Penguin, 

## வெளி இணைபுகள்
* ''Didarganj Yakshi'' at Patna Museum
* ''Didarganj Yakshi''
*Didargnaj Yakshini: Depiction of Complete Womanhood (Hindi)

பகுப்பு:இந்தியப் பெண் சிற்பங்கள்
பகுப்பு:இந்தியாவில் சிற்பக்கலை
பகுப்பு:இந்து சமய சிற்பக்கலை
பகுப்பு:இயக்கர்
க. கண்ணையன்

**க. கண்ணையன்** (*K. Kannaiyan*) இந்திய அரசியல்வாதி மற்றும் தமிழக முன்னாள் சட்டமன்ற உறுப்பினர் ஆவார்.

இவர் 1989 மற்றும் 1996 தேர்தல்களில் தொட்டியம் தொகுதியிலிருந்து திராவிட முன்னேற்றக் கழகத்தின் சார்பில் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2001ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளர் பி.அன்னாவியிடம் தோல்வியடைந்தார். 1991ஆம் ஆண்டிலும் போட்டியிட்ட இவர் அதிமுகவின் என்.ஆர்.சிவபதியிடம் தோல்வியுற்றார்.

கண்ணையன் 2006 தேர்தலில் தொட்டியம் தொகுதியில் சுயேச்சையாகப் போட்டியிட்டு மூன்றாவது இடத்தினைப் பிடித்தார். ஜனநாயக முற்போக்குக் கூட்டணியின் பகுதியாக, ஏற்பட்ட தேர்தல் ஒப்பந்தத்தின் விளைவாக ஏற்பட்ட கருத்து வேறுபாட்டால் சுயேட்சையாகப் போட்டியிட்டார். முசிறி தொகுதியிலும் 2011 தேர்தலில் சுயேட்டையாக போட்டியிட்டு மூன்றாம் இடத்தினைப் பிடித்தார்.

கண்ணையனுக்கு கே.சுசீலா என்ற மனைவியும், ஒரு மகளும் உள்ளனர்.

## மேற்கோள்கள்
 
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
அனுபமா நிரஞ்சனா

**அனுபமா நிரஞ்சனா** (Anupama Niranjana    ) (1934 &ndash; 1991)  மருத்துவர் மற்றும் எழுத்தாளர் ஆவார். இவர் கன்னட மொழியில் நவீன புனைகதை மற்றும் புனைவிலி படைப்புகளை எழுதியுள்ளார்.

இவர் பெண்ணிய பார்வையோடு தனது படைப்புகளை உருவாக்கியுள்ளார். திரிவேணி மற்றும் எம்.கே இந்திரா ஆகிய சமகால பெண்ணிய சிந்தனையாளார்களோடு இணைந்து அறியப்படுகிறார். இவரது புதினமான *ருணமுக்தலுவை* புட்டண்ணா கனகல் ஒரு வெற்றிகரமான திரைப்படமாக உருவாக்கினார்.

இவரது இயற்பெயர் வெங்கடலட்சுமி ஆகும்.அனுபமா தார்வாடு மற்றும் பெங்களூரில் மருத்துவராகப் பயிற்சி பெற்றார். ஆரம்பகாலம் முதலே சமூக பிரச்சினைகள் குறிப்பாக பெண்கள் பிரச்சினைகள் ஆகியவற்றை மையமாக வைத்து புதினங்கள் மற்றும் கதைகளை எழுதியுள்ளார். நவீன கன்னட இலக்கியத்தின் முற்போக்கு எழுத்தாளரான கன்னட எழுத்தாளர் நிரஞ்சனாவை மணந்தார். இவர்களது மகள்கள் தேஜஸ்வினி மற்றும் சீமந்தினி பரவலாக அறியப்பட்ட கல்வியாளர்கள். அனுபமா புற்றுநோயால் இறந்தார்.பெண்களுக்காக இவரது பெயரில் ஒரு விருது வழங்கப்படுகிறது.

## முக்கிய விருதுகள்

* கருநாடக சாகித்ய அகாதமி விருது 
* சோவியத் லேண்ட் நேரு விருது 

## சான்றுகள்


பகுப்பு:கருநாடகப் பெண் அறிவியலாளர்கள்
பகுப்பு:சிவமொக்கா மாவட்ட மக்கள்
பகுப்பு:கன்னட மக்கள்
பகுப்பு:கன்னட எழுத்தாளர்கள்
பகுப்பு:1991 இறப்புகள்
பகுப்பு:1934 பிறப்புகள்
சுபோனி அம்த்சோ

**சுபோனி அம்த்சோ** (Zuboni Hümtsoe) (1990 - நவம்பர் 13, 2017) நாகாலாந்தில் ஆடைகளையும், கைவினைப் பொருட்களையும் விற்பனை செய்யும் *PreciousMeLove* என்ற இணையவழி வலைத்தளத்தைத் தொடங்கிய ஒரு நாகா பெண்ணாவார். இவருக்கு 2016இல் நாரி சக்தி விருது வழங்கப்பட்டது.

2017 நவம்பர் 13 அன்று, நாகாலாந்தின் திமாபூரில் உள்ள தனது வீட்டில் அம்த்சோ இறந்து கிடந்தார். இவரது மரணம் தற்கொலை என்று தீர்மானிக்கப்பட்டது. இவரது வணிகங்கள் திமாபூரில் இவரது சகோதரி லோசானோவால் தொடர்ந்து நடத்தப்பட்டு வருகிறது.

## வாழ்க்கை
1990 இல் < நாகாலாந்தில் பிறந்த இவர், தில்லி பல்கலைக்கழகத்திற்கு படிக்கச் சென்றார். மேலும் இவர் விமான பணிப்பெண்ணான தனது சகோதரி லோசானோ அம்த்சோவால் இறக்குமதி செய்யப்பட்ட வெளிநாட்டு ஆடைகளை விற்பனை செய்வதில் ஈடுபட்டார். இவர்களால் மலிவாக ஆடைகளை வாடிக்கையாளர்களுக்கு வழங்க முடிந்தது. ஆனால் வாடிக்கையாளர்களால் எதிர்பார்க்கப்படும் அளவுகளின் அளவை இவர்களால் சமாளிக்க முடியவில்லை. 

## ஆடை விற்பனை நிலையம்
2011இல் தொடங்கிய PreciousMeLove நிறுனத்திற்கு இவர் பொறுப்பேற்று நடத்தி வந்தார். இதற்கான நிதி 3500 ரூபாய் கல்லூரி மானியத்திலிருந்து வந்தது. இது தனது தந்தையின் மரணத்தால் உருவாக்கப்பட்ட ஒரு லட்சியத்தால் இயக்கப்படுகிறது என்று இவர் கூறினார். 

திமாபூரில் அமைந்துள்ள நிறுவனம் அனைத்து பெண் குழுவினராலும் வழிநடத்தப்பட்டது.  தனது PreciousMeLove "மேட் இன் நாகாலாந்து" என இருக்க இவர் விரும்பினார். 

## பிரதமரின் வருகை
பிரதமர் நரேந்திர மோதி இவர் தனது பொருட்களைக் காட்சிக்கு வைத்திருந்த இடத்திற்குச் சென்றபோது இவரது தயாரிப்புகளைப் பார்க்காமல் சென்றுவிட்டார். இவர் அவரை பின்தொடர்ந்து வற்புறுத்தி தனது பொருட்களை பார்வையிட வைத்தார். இதன் பின்னர், இவர் "மோடி கேர்ள்" என்று கவனிக்கப்பட்டார்.  

## விருது
2017ஆம் ஆண்டு அனைத்துலக பெண்கள் நாள் அன்று, இந்தியக் குடியரசுத் தலைவர் பிரணப் முகர்ஜி இவருக்கு புது தில்லியில் நாரி சக்தி விருது வழங்கினார். <

## இறப்பு
இவர் 13 நவம்பர் 2017 அன்று தனது வீட்டில் இறந்து கிடந்தார்.  இது ஒரு தற்கொலை என்று முடிவு செய்யப்பட்டது.  நாகாலாந்து அரசாங்கத்தின் பெண்கள் வள மேம்பாட்டுத் துறை இந்த இரு சகோதரிகளின் வணிகத்திற்காக நன்றி தெரிவித்தது. PreciousMeLove (பி.எம்.எல்) மற்றும் நுங்ஷிபா கைவினைப்பொருட்கள் என இரண்டு வணிகங்கள் உள்ளன. பி.எம்.எல் பெண்களின் ஆடைகளையும், நுங்ஷிபா கைவினைப்பொருட்களையும் உருவாக்குகிறது. 

## மேற்கோள்கள்

பகுப்பு:2017 இறப்புகள்
பகுப்பு:1990 பிறப்புகள்
பகுப்பு:நாரி சக்தி விருது பெற்றவர்கள்
பத்ரேசுவர் போர்கோகைன்

**பத்ரேசுவர் போர்கோகைன்** (Bhadreswar Buragohain 1947 - 26 பிப்ரவரி 2020)  அசாம் மாநிலம் அசாம் கண பரிஷத் கட்சியினைச் சேர்ந்த ஓர்  இந்திய அரசியல்வாதி ஆவார் . இவர் மாநிலங்களவை மற்றும் அசாம் சட்டமன்ற உறுப்பினராக இருந்தார் . அசாம் சட்டமன்றத்தின் துணை சபாநாயகராகவும் பணியாற்றினார்.

## வாழ்க்கை
இவர் அசாமின் ஐக்கிய விடுதலை முன்னணியின் நிறுவன உறுப்பினராக இருந்தார்.  பின்னர் அரசியலில் ஈடுபட்டார்.

இவர் 1985 இல் சோணாரியில் இருந்து அசாம் சட்டமன்ற உறுப்பினராக தேர்வு செய்யப்பட்டார்.  இவர் ஏப்ரல் 1, 1986 முதல் 1990 ஏப்ரல் 10 வரை அசாம் சட்டமன்றத்தின் துணை சபாநாயகராகவும் பணியாற்றினார்  பின்னர், 1990 ல் அசாமில் இருந்து மாநிலங்களவை உறுப்பினராகத் தேர்வானார். 

போர்கோகைன் 2020 பிப்ரவரி 26 அன்று தனது 74 வயதில் இறந்தார். 

## சான்றுகள்

பகுப்பு:2020 இறப்புகள்
பகுப்பு:1947 பிறப்புகள்
கே. கதிர்காமு

**கே. கதிர்காமு** (*K. Kathirkamu*) என்பவர் இந்திய அரசியல்வாதி மற்றும் தமிழக சட்டமன்றத்தின் முன்னாள் உறுப்பினர் ஆவார். 2016 ஆம் ஆண்டில் பெரியகுளம் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராக போட்டியிட்டு தேர்ந்தெடுக்கப்பட்டார்.

முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார்.

## மேற்கோள்கள்

பகுப்பு:1958 பிறப்புகள்
பகுப்பு:தேனி மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:தேனி அரசியல்வாதிகள்
ஆர். என். கிட்டுசாமி

**ஆர். என். கிட்டுசாமி** (*R. N. Kittusamy*) என்பார் இந்திய அரசியல்வாதி ஆவார். இவர் தமிழ் நாட்டில் அனைத்திந்திய அண்ணா திராவிட முன்னேற்றக் கழகத்தினைபிரதிநிதித்துவப்படுத்துகிறார். இவர் மொடக்குறிச்சி தொகுதி சட்டப்பேரவை உறுப்பினராக இருந்தார்.

கிட்டுசாமி 1994 முதல் 96 வரை ஈரோடு மத்திய கூட்டுறவு வங்கியின் தலைவராகவும், 2006 முதல் கட்சியின் தொழிலாளர் பிரிவின் ஈரோடு மாவட்டச் செயலாளராகவும் இருந்தார். இவர் 22 டிசம்பர் 2013 அன்று ஈரோடு (நகர்ப்புற) மாவட்ட அதிமுக செயலாளராக நியமிக்கப்பட்டுள்ளார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
ஜி. கார்த்திகேயன்

**ஜி. கார்த்திகேயன்** (*G. Karthikeyan* 20 ஜனவரி 1949 - 7 மார்ச் 2015) ஓர் இந்திய அரசியல்வாதியும், கேரள சட்டமன்றத்தின் சபாநாயகரும் ஆவார். இந்திய தேசிய காங்கிரசு கட்சி சார்பாக திருவனந்தபுரத்தின் அருவிக்கரை  சட்டமன்ற உறுப்பினராக இருந்தார்.

## அரசியல் வாழ்க்கை
ஜி. கார்த்திகேயன் மாணவர் இயக்கங்கள் மூலம் அரசியல் வாழ்க்கையினைத் துவங்கிய பின்னர் கேரள மாணவர் ஒன்றியத்தின் தலைவராக இருந்தார். இளங்கலைச் சட்டம் பயின்றார். கேரள மாணவர் சங்கத்தின் மாநிலத் தலைவராகப் பணியாற்றினார். கேரள பல்கலைக்கழகத்தின் ஆட்சிக் குழு மாணவ உறுப்பினராகவும், கேரள பல்கலைக்கழக ஒன்றிய செயலாளராகவும் இருந்தார். இவர் இளைஞர் காங்கிரசில் மாநில பொதுச் செயலாளர், மாநிலத் தலைவர் உட்பட பல்வேறு பதவிகளை வகித்தார். கேரள பிரதேச காங்கிரஸ் குழுவின் பொதுச் செயலாளராகவும் இருந்தார். அ. கு. ஆன்டனி தலைமையிலான அமைச்சகத்தில் 1995ஆம் ஆண்டில் மின்சார அமைச்சராகவும் (கேரள அரசு), 2001இல் உணவு மற்றும் குடிமை வழங்கல் துறை அமைச்சராகவும் இருந்தார்.

ஜி. கார்த்திகேயன் 1982 (திருவனந்தபுரம் வடக்கு), 1991, 1996, 2001 மற்றும் 2006 (ஆரியநாடு) மற்றும் 2011 (அருவிக்கரை)  ஆகிய ஆண்டுகளில் கேரள சட்டமன்ற உறுப்பினராகத் தேர்ந்தெடுக்கப்பட்டார்.  2011 ல் கேரள சட்டமன்ற சபாநாயகர் தலைவராகத் தேர்ந்தெடுக்கப்பட்டார் கே ராதாகிருஷ்ணன் . புற்றுநோய் காரணமாக பெங்களூரில் உள்ள *ஹெல்த் கேர் குளோபல்* (எச்.சி.ஜி) மருத்துவமனையில், இவர் 7 மார்ச் 2015, அன்று தனது 66 வயதில் இறந்தார். 1961 இல் கே.எம். சீத்தி சாஹிப்பிற்குப் பிறகு பதவியின் போது இறந்த இரண்டாவது சபாநாயகராகவும், சட்டமன்றக் கூட்டத் தொடரில் இறந்த முதல் சபாநாயகராகவும் இருந்தார். இவருக்கு மனைவி மற்றும் குழந்தைகள் உள்ளனர்.

## மேற்கோள்கள்

பகுப்பு:மலையாள அரசியல்வாதிகள்
பகுப்பு:2015 இறப்புகள்
பகுப்பு:1949 பிறப்புகள்
அயோத்தி கல்வெட்டு

__NOTOC__

**மன்னர் தனதேவனின் அயோத்திக் கல்வெட்டு** (**Ayodhya Inscription of Dhana**)  கிமு முதல் நூற்றாண்டு அல்லது கிபி முதல் நூற்றாண்டில், சகேதம் என்று அழைக்கப்படும் அயோத்தி நாட்டை ஆண்ட தேவ அரச மரபைச் சேர்ந்த மன்னர் தனதேவன் பண்டைய சமஸ்கிருத மொழியில்  நிறுவிய கருங்கல் கல்வெட்டாகும். மன்னர் தன தேவன் அயோத்தியை தலைநகராகக் கொண்டு, கோசல நாட்டை ஆண்டார். கிபி 130 முதல் 150 முடிய அயோத்தியை ஆண்ட மூலதேவன், வாயுதேவன், விசாகதேவன், தனதேவன், அஜவர்மன், சங்கமித்திரன், விஜயமித்திரன், தேவமித்திரன் போன்ற 15 மன்னர்களில் தனதேவனும் ஒருவர் என வரலாற்று ஆய்வாளர் பி. எல். குப்தா கூறுகிறார்.  இக்கல்வெட்டு கிபி முதல் நூற்றாண்டைச் சேர்ந்தது என டி. சி. சர்க்கார் என நிறுவுகிறார்.அயோத்தி கல்வெட்டு, தொல்லெழுத்துக் கலையின் படி, கிபி முதல் நூற்றாண்டில்  மதுராவை ஆண்ட வடக்கு சத்திரபதிகளின் காலத்திய கல்வெட்டுகள் போன்று உள்ளது. பழுதடைந்த இந்த அயோத்திக் கல்வெட்டில், படைத்தலவர் புஷ்யமித்திர சுங்கன் மற்றும் சுங்க அரச மரபின் வழித்தோன்றலான தனதேவனின்  பெயர்களை குறித்துள்ளதுடன், புஷ்யமித்திர சுங்கன் செய்த அஸ்வமேத யாகம் குறித்தும், கோயிலைக் கட்டியதும் குறித்தும் கூறப்பட்டுள்ளது. இக்கல்வெட்டு மிகவும் சிதைந்துள்ள நிலையில் உள்ளது.

## அயோத்தி கல்வெட்டின் மொழிபெயர்ப்பு

## மேற்கோள்கள்

பகுப்பு:சுங்கப் பேரரசு
அயோத்தி
அயோத்தி மாவட்டம்
பகுப்பு:இந்தியாவில் உள்ள சமசுகிருத கல்வெட்டுகள்
எம். கோதண்டபாணி

**எம். கோதண்டபாணி** (*M. Kothandapani*) என்பவர் இந்திய அரசியல்வாதி மற்றும் தமிழகச் சட்டமன்றத்தின் முன்னாள் உறுப்பினர் ஆவார்*.* 2016ஆம் ஆண்டு நடைப்பெற்றச் சட்டமன்றத் தேர்தலில் திருப்போரூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.

முதலமைச்சர் எடப்பாடி க. பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி தினகரனுக்கு ஆதரவாக, அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார்.

## மேற்கோள்கள்

பகுப்பு:1969 பிறப்புகள்
பகுப்பு:செங்கல்பட்டு மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
எஸ். சரவண குமார்

**எஸ். சரவண குமார்** (*S. Saravana Kumar*) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினராக உள்ளார். இவர் 2019 ஆம் ஆண்டு தமிழக சட்டசபைக்கு நடைபெற்ற இடைத்தேர்தலில் பெரியகுளம் தொகுதியிலிருந்து தேர்ந்தெடுக்கப்பட்டார். இவர் திராவிட முன்னேற்றக் கழகத்தினைச் சார்ந்தவர்.

## மேற்கோள்கள்

பகுப்பு:தேனி மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தேனி அரசியல்வாதிகள்
தட்றோம் தூக்றோம்

**தட்றோம் தூக்றோம்** (*Thatrom Thookrom*)  என்பது 2020 ஆம் ஆண்டு வெளியான இந்தியத் தமிழ் அதிரடி நாடகத் திரைப்படமாகும்,  அருள் எஸ். எழுதி, இயக்கிய இப்படத்தில் டீஜே அருணாச்சலம், சீனு மோகன், காளி வெங்கட் ஆகியோர் முக்கிய கதாபாத்திரங்களில் நடித்துள்ளனர். சம்பத் ராம் எதிர்மறை பாத்திரத்தில் நடித்துள்ளார். படத்திற்கு பாலமுரளி பாலு இசையமைத்துள்ளார். கபிலன் வைரமுத்து பாடல் வரிகளை எழுதியுள்ளார். இந்த படம் 14 நவம்பர் 2020 அன்று குறைந்த அளவு திரையரங்குகளில்  வெளியானது.

## நடிகர்கள்

* டீஜே அருணாச்சலம் காகாவாக
* பௌசி அஞ்சனாவாக
* நண்டு சுரேஷ் கடுகுவாக
* சக்திவேல் ல்கோனா உருளையாக
* சீனு மோகன் இராஜமாணிக்கமாக
* காளி வெங்கட் பாண்டியனாக
* லிங்கா காவல் ஆய்வாளர் சேகராக
* சக்தி சரவணன் ஏசிபி ராஜாராம்
* ஜி. மாரிமுத்து தண்டபாணியாக
* கிரேன் மனோகர் முருகனாக
* சம்பத் ராம் சின்னாவாக
* ஜி. வி. சுப்பா ராவ்
* சிவவேலவன்
* ரவி வெங்கட்ராமன் மணிகண்டனாக
* சூப்பர்குட் சுப்பிரமணி மதுசுந்தரமாக
* உடுமலை ரவி

## தயாரிப்பும், வணிகமும்
படத்தின்  ஒளிப்பதிவு  2018 ஆம் ஆண்டின் தொடக்கத்தில் துவங்கியது. முன்னதாக டீஜே அருணாச்சலம் இப்படத்தின் முதன்மைப் பாத்திரத்தில் நடிக்க 2017 இல் ஒப்பந்தமானார். படத்தின் பெரும்பாலான பகுதிகள் சென்னையில் படமாக்கப்பட்டன. இந்த படம் துவக்கத்தில் 2016 இந்திய பணத்தாள் மதிப்பிழப்பு நடவடிக்கையை அடிப்படையாகக் கொண்டதாக ஊகிக்கப்பட்டது, இருப்பினும், படம் இந்த அடிப்படையாகக் கொண்டது அல்ல என்று  இயக்குநர் தெளிவுபடுத்தினார்.

## இசை
இப்படத்திற்கான இசையை பாலமுரளி பாலு அமைத்தார். முதல் ஒற்றை பாடலான "டிமானிடேசன் ஆன்தம்" 2017 நவம்பரில் வெளியிடப்பட்டது. இது சர்ச்சைகளை உருவாக்கியபோதிலும்  வைரலாகியது. நவம்பர் 8, 2016 அன்று இந்தியப் பிரதமர் நரேந்திர மோதியால் திணிக்கப்பட்ட பண மதிப்பிழப்பு நடவடிக்கையிலிருந்து இருந்து இந்த பாடல் உந்துதல் பெற்றது 

## கௌரவம்

* இந்த படம் டொராண்டோ சர்வதேச தமிழ் திரைப்பட விழாவில் அதிகாரப்பூர்வமாக தேர்ந்தெடுக்கப்பட்டது 

## சர்ச்சை
நடிகர் சிலம்பரசன் பாடிய "டிமானிடேசன் ஆன்தம்" என்று அழைக்கப்படும் பண மதிப்பிழப்பு நடவடிக்கையை கருப்பொருளாக கொண்ட பாடல்  2017 நவம்பரில் இந்தியாவில் பண மதிப்பிழப்பின் முதலாம் ஆண்டு நாளின் போது வெளியிடப்பட்டது. எவ்வாறாயினும், இந்த குறிப்பாக பாடல் அதன் பணமதிப்பிழப்பை  விமர்சிக்கும் உள்ளடக்கத்தால், அரசியல் வட்டாரங்களில் சர்ச்சையை எழுப்பியது. நடிகர் சிம்பு பாடலைப் பாடியதற்காக கண்காணிப்பில் இருந்தார், அவருக்கு சிறப்புக் காவல் பாதுகாப்பு வழங்கப்பட்டது.

## மேற்கோள்கள்

## வெளி இணைப்புகள்

* 

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சோ. மாரியப்பன் கென்னடி

**சோ. மாரியப்பன் கென்னடி** (*S. Mariappankennady*) என்பவர் இந்திய அரசியல்வாதி மற்றும் தமிழக சட்டப்பேரவையின் முன்னாள் உறுப்பினர் ஆவார். இவர் 2016ஆம் ஆண்டில் மானாமதுரை தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.

முதலமைச்சர் எடப்பாடி க. பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு விசுவாசமாகி, அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். இவரைச் சபாநாயகர் ப. தனபால் தகுதி நீக்கம் செய்தார். இவர் அண்மையில் அமமுகவிலிருந்து விலகி திராவிட முன்னேற்றக் கழகத்தில் தன்னை இணைத்துக்கொண்டார்.

## மேற்கோள்கள்

பகுப்பு:1976 பிறப்புகள்
பகுப்பு:சிவகங்கை மாவட்ட மக்கள்
பகுப்பு:வாழும் மக்கள்
ஆர். முருகன்

**இரா. முருகன்** (*R. Murugan*) என்பார் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினர் ஆவார். இவர் 2016ஆம் ஆண்டில் அரூர் தொகுதியிலிருந்து இருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.

முதலமைச்சர் எடப்பாடி க.பழனிசாமிக்கு ஆதரவைத் திரும்பப் பெற்றதோடு, கிளர்ச்சித் தலைவர் டி.டி.வி. தினகரனுக்கு ஆதரவாக அம்மா மக்கள் முன்னேற்றக் கழகத்தில் இணைந்ததால், தகுதி நீக்கம் செய்யப்பட்ட 18 உறுப்பினர்களில் இவரும் ஒருவர். தமிழக சபாநாயகர் ப. தனபால் இவரைத் தகுதி நீக்கம் செய்தார்.

## மேற்கோள்கள்

பகுப்பு:1965 பிறப்புகள்
பகுப்பு:தருமபுரி மாவட்ட மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:அம்மா மக்கள் முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
ஆர். முத்தமிழ்செல்வம்

**ஆர். முத்தமிழ்செல்வம்** (*R. Muthamilselvan*) என்பவர் அனைத்திந்திய அண்ணா திராவிட முன்னேற்றக் கழகத்தினைச் சேர்ந்த ஒரு இந்திய அரசியல்வாதி ஆவார். இவர் தமிழ்நாடு சட்டமன்றத்திற்கு விக்கிரவாண்டி தொகுதியில் அக்டோபர் 2019 24 அன்று நடைபெற்ற இடைத்தேர்தல் மூலம் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
சங்கத்தலைவன்

**சங்கத்தலைவன்** (*Sangathalaivan*) என்பது  2021ஆம் ஆண்டு வெளியான தமிழ் நாடகத் திரைப்படம் ஆகும்.  மணிமாறன் இயக்கிய இப்படத்தை வெற்றிமாறன் தயாரித்துள்ளார். இப்படத்தில்  சமுத்திரக்கனி, கருணாஸ், ரம்யா சுப்பிரமணியன் ஆகியோர் முக்கிய வேடங்களில் நடித்துள்ளனர். கிராஸ் ரூட் பிலிம் கம்பெனி தயாரித்த, இப்படம் 26 பெப்ரவரி 2021 இல் வெளியானது.

## கதை
நூற்பாலை தொழிலாளியான ரங்கனின் கருணாஸ் )  வாழ்க்கையை இந்த கதை பின்தொடர்கிறது. நூற்பாலையில் தானுண்டு தன் வேலையுண்டு என்று இருக்கிறான் ரங்கன்.  ஆலையில் உடன் வேலை பார்க்கும் பெண் இயந்திரத்தில் சிக்கி அதனால் கையை இழக்கிறாள். அந்தப் பெண்ணுக்கு ஆலை முதலாளி கோவிந்தராஜ் (ஜி. மரிமுத்து ) உரிய இழப்பீடு அளிக்காமல் ஏமாற்றுகிறார். இந்த விசயத்தை விசைத்தறி தொழிலாளர் சங்கத் தலைவர் சிவலிங்கத்திடம் ( சமுத்திரக்கனி ) கொண்டு செல்கிறான். அவர் பாதிக்கப்பட்ட பெண்ணுக்கு உரிய இழப்பீடை பெற்றுத் தருகிறார். அதன்பிறகு ரங்கன் மெல்லமெல்ல சங்கத்தின் செயல்பாடுகளில் ஈடுபடுகிறான். பின்னர் தொழிலாளர்களின் ஊதிய உயர்வு, போனஸ் உள்ளிட்ட பிரச்சனைகளுக்காக போராடுகிறான். இந்நிலையில்  சிவலிங்கம் சிறைக்குச் செல்கிறார். இதனால் போராட்டத்தை தலைமை ஏற்று நடத்தும் பொறுப்பு ரங்கனிடம் வருகிறது. ரங்கன் அவற்றை எவ்வாறு கையாண்டான் போராட்டத்தில் வெற்றிபெற்றானா என்து கதையின் பிற்பகுதியாகும். 
## நடிகர்கள்

* சமுத்திரக்கனி சிவலிங்கமாக 
* கருணாஸ் ரங்கநாதனாக 
* ரம்யா சுப்பிரமணியன் இலட்சுமியாக
* சுனு லட்சுமி
* சம்பத் ராம்
* சீனு மோகன்
* ஜி. மாரிமுத்து

## தயாரிப்பு
இந்த படம் 2017 அக்டோபரில் அறிவிக்கப்பட்டது.  மணிமாறன் இயக்க,  வெற்றிமாறன் தயாரிக்க, சமுத்திரக்கனி நடிக்கும் படமாக அறிவிக்கபட்டது. இதன் கதை *தறியுடன்* என்ற புதினத்தை அடிப்படையாகக் கொண்டது. கதையின் பின்புலமானது சேலம், ஈரோடு, திருப்பூர் பகுதிகளைக் கொண்டதாக அமைக்கப்பட்டது. மேலும் இது கைத்தறி நெசவாளர்களின் வாழ்க்கை மற்றும் அவர்கள் எதிர்கொள்ளும் போராட்டங்கள் குறித்து கவனம் செலுத்துவதாகக் கூறப்பட்டது. ரம்யா சுப்பிரமணியன் வேல்ராஜின் பரிந்துரைக்குப் பிறகு படத்தில் நடித்தார். படமானது தமிழக கிராமப்புறங்களில் படமாக்கப்பட்டாது.

## இசை
இப்படத்திற்கு  ராபர்ட் சற்குணம் இசையமைத்தார்.

* சர்வேசா - ஜெயமூர்த்தி
* புது வித - சைந்தவி
* போராட்டம் இல்லாமல் - டீஜே, அருண்ராஜா காமராஜ்

## மேற்கோள்கள்
 

## வெளி இணைப்புகள்
* 
 

பகுப்பு:2021 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:சமூகப் பிரச்சனைகள் குறித்தான இந்தியத் திரைப்படங்கள்
சுபா வாரியர்

**சுபா வாரியர்** (Subha Varier) ஒரு இந்திய விண்வெளி பொறியாளர். இந்திய செயற்கைக்கோள் ஏவுதல்களில் பயன்படுத்தப்படும் நிகழ்பட அமைப்புகளில் நிபுணத்துவம் பெற்றவர். ஒரே ஒரு ஏவுதலில் 104 செயற்கைக்கோள்களை பதிவு செய்த பின்னர் 2017ஆம் ஆண்டில் பெண்களுக்கான இந்தியாவின் மிக உயர்ந்த விருதான நாரி சக்தி விருதினைப் பெற்றார்.

## வாழ்க்கை
கேரளாவின் ஆலப்புழாவில் வளர்ந்த இவர், திருவனந்தபுரம் பொறியியல் கல்லூரியில் மின்னணு மற்றும் தொடர்பு பொறியியலில் பட்டம் பெற்றார்.

1991இல் இவர் இந்திய விண்வெளி ஆராய்ச்சி நிறுவனத்தில் சேர்ந்தார்.  இவர் விக்ரம் சாரபாய் விண்வெளி மையத்தின் ஏவியோனிக்ஸ் பிரிவில் பணி புரிந்தார்.
[வலது|thumb| 2017ஆம் ஆண்டில் குடியரசுத் தலைவர் [பிரணப் முகர்ஜியிடமிருந்து நாரி சக்தி விருதினைப் பெறுதல்]]
பி.எஸ்.எல்.வி சி 37 விண்வெளித் திட்டமானது  பிப்ரவரி 15, 2017 அன்று 104 செயற்கைக்கோள்களை சூரிய-வட்டச் சுற்றுப்பாதையில் வைக்கும் நோக்கம் கொண்டது. இந்த செயற்கைக்கோள்கள் ஆறு வெவ்வேறு நாடுகளைச் சேர்ந்தவை. மேலும் ஒவ்வொரு செயற்கைக்கோளும் இன்னொன்றைத் தொடாமல் ஏவப்பட்டது மட்டுமல்லாமல், அவ்வாறு நடைபெற்றதற்கான நிகழ்படங்கள் நம்பிக்கைக்குரியதாக இருக்க வேண்டும் என்பதற்காக இவருக்கு இப்பணி வழங்கப்பட்டது.  செயற்கைக்கோள் ஏவும் பணி வெற்றிகரமாக இருந்தது. இப்பணி எட்டு வெவ்வேறு நிகழ்பட கருவிகளால் பதிவு செய்யப்பட்டது. இதன் விளைவாக நிகபடம் பின்னர் செயலாக்கப்பட்டு, சுருக்கப்பட்டு மீண்டும் பூமிக்கு அனுப்பப்பட்டது . செயற்கைக்கோள்கள் வெளியிடப்பட்டதால் நிகழ்படம் டிகோட் செய்யப்பட்டு நிகழ்நேரத்தில் இயக்கப்பட்டது. பின்னர் நிகழ்படம் பார்க்கப்பட்டது. பின்னர் கோப்புகள் ஒரு விக்ரம் சாரபாய் விண்வெளி மையத்தின் வலை களஞ்சியத்திற்கு அனுப்பப்பட்டன.

## விருது
மார்ச் 2017இல், இந்தியக் குடியரசுத் தலைவரிடமிருந்து விருதைப் பெற தேர்ந்தெடுக்கப்பட்ட அனட்டா சோனி, பி. கோதைநாயகி உட்பட மூன்று விஞ்ஞானிகளில் இவரும் ஒருவர். 2017ஆம் ஆண்டு சர்வதேச மகளிர் தினத்தன்று, இவருக்கு புது தில்லியில் குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி நாரி சக்தி விருது வழங்கினார். விருது பெற்ற ஒவ்வொருவருக்கும் சான்றிதழுடன்  100,000 ரூபாய் சன்மானமும் கிடைத்தது.

## சொந்த வாழ்க்கை
வாரியருக்கும் இவரின் கணவர் இரகுவுக்கும் இரண்டு குழந்தைகள் உள்ளனர். இவரது கணவரும் விக்ரம் சாரபாய் விண்வெளி மையத்தில் பணிபுரிகிறார். இவர்கள் கௌடியருக்கு அருகிலுள்ள அம்பலமுக்கில் வசிக்கிறார்கள்.

## மேற்கோள்கள்

பகுப்பு:வாழும் மக்கள்
பகுப்பு:பெண் விண்வெளி அறிவியலாளர்கள்
திருப்பதி மாநகராட்சி

**திருப்பதி மாநகராட்சி** (*Tirupati Municipal Corporation*) என்பது இந்திய மாநிலமான ஆந்திராவின் திருப்பதி நகரத்தை நிர்வகிக்கும் குடிமை அமைப்பாகும். *ஸ்மார்ட் சிட்டி* திட்டம் செயல்படுத்தப்படும் மாநில மாநகரங்களான காக்கிநாடா மற்றும் விசாகப்பட்டினத்துடன் இணைந்து மூன்றாவது மாநகராகத் திருப்பதியும் உள்ளது.

## காலவரிசை
திருப்பதி நகராட்சியாக 1886 ஏப்ரல் 1 அன்று உருவாக்கப்பட்டது. நகராட்சி பல ஆண்டுகளாகப் பல தரங்களைக் கண்டது மற்றும் மார்ச் 2, 2007 அன்று மாநகர் நிறுவனமாக உருவாக்கப்பட்டது. இதனைக் கீழ்வரும் அட்டவணையில் காணலாம்:

## குடிமை நிர்வாகம்
திருப்பதி மாநகராட்சியின் பரப்பளவு சுமார்  ஆகும். இது விரிவாக்கத்திற்குப் பிறகு தற்போதைய சூழலில்  உள்ளது. 2011 மக்கள் தொகை கணக்கெடுப்பின்படி திருப்பதியின் மக்கள் தொகை 374,260 ஆகும். மாநகரின் தற்போதைய ஆணையாளர் பி. எஸ். கிரிசா இ. ஆ. ப. ஆவார்.

## மேற்கோள்கள்

பகுப்பு:ஆந்திர ஊர்களும் நகரங்களும்
பகுப்பு:மாநகரங்கள்
பகுப்பு:மாநகரம்
மகாராட்டிர துடுப்பாட்ட வாரிய அரங்கம்

**மகாராட்டிர துடுப்பாட்ட வாரிய அரங்கம்** *(Maharashtra Cricket Association Stadium)* என்பது இந்தியாவில் புனே நகரில் அமைந்திருக்கும் ஒரு துடுப்பாட்ட அரங்கம் ஆகும். இந்த அரங்கம் மகாராட்டிர துடுப்பாட்ட அணி மற்றும் மகாராட்டிர துடுப்பாட்ட வாரியத்தின் தலைமையிடமாக விளங்குகிறது.
## மேற்கோள்கள்

பகுப்பு:மகாராட்டிர மாநில துடுப்பாட்ட அரங்குகள்
மித்ரா புகன்

**மித்ரா புகன்** (Mitra Phukan அசாமி: মিত্ৰা ফুকন) ஓர்  இந்திய எழுத்தாளர் ,மொழிபெயர்ப்பாளர் மற்றும் கட்டுரையாளர் ஆவார்.

## வாழ்க்கை
இவர் நான்கு சிறுவர் இலக்கிய நூல்கள், ஒரு சுயசரிதை, இரு புதினங்கள் *தெ கலக்டெர்ஸ் ஒய்ஃப் மற்றும் எ மன்சூன் ஆஃப் மியூசிக்,* மற்றும் சில புதின மொழிபெயர்ப்புகள் உட்பட பல இலக்கியங்களை வெளியிட்டுள்ளார்.

*தெ கலக்டெர்ஸ் ஒய்ஃப்*  (2005), 1970 மற்றும் 80 களின் அசாம் கிளர்ச்சிக்கு எதிரான ஒரு புதினத்தை எழுதியுள்ளார். முதல் தலைமுறை அசாமிய எழுத்தாளர் ஆங்கிலத்தில் எழுதிய *தெ கலக்டெர்ஸ் ஒய்ஃப்*   புதினத்தைனை பன்னாட்டு பதிப்பகம் வெளியிட்டது.

புகான் ஒரு பயிற்சி பெற்ற செவ்விசை பாடகர் ஆவார்.

இவர் அசாமின் குவகாத்தியில் வசிக்கிறார்.

## விருதுகள்

* குழந்தைகள் புனைகதைக்கான யுனிசெஃப்-சிபிடி விருது
* மொழிபெயர்ப்புக்கான கதா விருது
* சிறுகதைகளுக்கான டெலிகிராப்-வினீத் குப்தா நினைவு விருது

## சான்றுகள்
 


## வெளி இணைப்புகள்

* http://www.thehindu.com/todays-paper/tp-features/tp-fridayreview/article2397962.ece?css=print
* Fiction : "The Reckoning"
* Fiction : "The Homecoming"
* Fiction : "Spring song"
* Italian translation of Mitra Phukan's Short Story "Spring Song"
* https://literaryjournal.in/index.php/clri/article/view/57/77
* https://www.audible.in/pd/A-Monsoon-of-Music-Audiobook/B07J5BPWFD
* https://rrjournals.com/past-issue/social-realism-in-the-collectors-wife-by-mitra-phukan/
* https://literaryjournal.in/index.php/clri/article/view/57/77
* http://www.jellonline.com/index.php/jell/article/view/N9V2.309 

பகுப்பு:இந்திய ஆங்கில எழுத்தாளர்கள்
பகுப்பு:வாழும் மக்கள்
சோ. ரா. பொம்மை

**சோமப்பா இராயப்பா பொம்மை** (**S R Bommai**) (6 ஜூன் 1924 - 10 அக்டோபர் 2007) கருநாடகத்தின் 11 வது முதல்வராக இருந்த ஜனதா தளம் கட்சியின் அரசியல்வாதி ஆவார். 1996 முதல் 1998 வரை ஐக்கிய முன்னணி அரசாங்கத்தில் கல்வித் துறை அமைச்சராகவும் இருந்தார்.

பாரதிய ஜனதா கட்சியைச் சேர்ந்த இவரின் மகன் பசவராஜ் பொம்மை 28 சூலை 2021 முதல் கர்நாடக மாநில முதலமைச்சராக உள்ளார்.

## வாழ்க்கை
இவர் 6 ஜூன் 1924இல் *சதார் லிங்காயத்* குடும்பத்தில் பிறந்தார். இவர் 1942ஆம் ஆண்டு வெள்ளையனே வெளியேறு இயக்கத்தில் கலந்து கொண்டார். பிரித்தானிய ஆட்சியின் போது மைசூர் இராச்சியம், மும்பை பிரசிடென்சி, ஹைதராபாத் மற்றும் மெட்ராஸ் பிரசிடென்சி *எனப்* பிரிக்கப்பட்டிருந்தததை கருநாடகாவாக ஒன்றிணைத்ததில் இவர் முக்கிய பங்கைக் கொண்டிருந்தார்.

தொழில் முறை வழக்கறிஞராக இருந்த இவர், *ஹுப்பல்லி* கிராமப்புறத் தொகுதியிலிருந்து பல முறை கர்நாடக சட்டப்பேரவைக்குத் தேர்ந்தெடுக்கப்பட்டுள்ளார். மேலும் 1972 முதல் 1978 வரை கர்நாடக சட்டப்பேரவை உறுப்பினராகவும் இருந்தார்.

இவர் அக்டோபர் 10, 2007 அன்று, 84 வயதில் இறந்தார். இவரின் மகன், எம். எஸ். பொம்மாயி பெங்களூரில் உள்ள தொழிலதிபர் ஆவார். மற்றொரு மகனான பசவராஜ் பொம்மாய் 2008ல் பாரதிய ஜனதா கட்சி அரசாங்கத்தில் அமைச்சரானார்.

## மேற்கோள்கள்

பகுப்பு:கர்நாடக முதலமைச்சர்கள்
பகுப்பு:இந்திய அமைச்சர்கள்
பகுப்பு:2007 இறப்புகள்
பகுப்பு:1924 பிறப்புகள்
பகுப்பு:கர்நாடக நபர்கள்
சு. நாகராஜன்

**சு. நாகராஜன்** (*S. Nagarajan*) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். இவர் 2019ஆம் ஆண்டு நடைபெற்ற தமிழகச் சட்டமன்ற இடைத்தேர்தலில் மானாமதுரை தொகுதியிலிருந்து அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
ஆலியா ரியாசு

**ஆலியா ரியாசு** (ஆலியா ரியாசு பிறப்பு: செப்டம்பர் 24, 1992) ராவல்பிண்டியைச் சேர்ந்த  பாக்கித்தான்  துடுப்பாட்ட வீராங்கனை ஆவார் . இவர் பெண்கள் ஒருநாள் பன்னாட்டுத் துடுப்பாட்டம் மற்றும் பெண்கள் பன்னாட்டு இருபதுக்கு -20  ஆகிய சர்வதேச போட்டிகளில் பாக்கித்தான் பெண்கள் துடுப்பாட்ட அணியைப் பிரதிநிதித்துவப்படுத்தியுள்ளார்.

## சர்வதேச துடுப்பாட்ட வாழ்க்கை
அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபது -20 போட்டிக்கான பாக்கித்தான் அணியில் இடம் பெற்றார். இந்த போட்டித் தொடரில் நான்கு போட்டிகளில் ஆறு இலக்குகளைக் கைப்பற்றி அதிக இலக்குகளை வீழ்த்திய பாக்கித்தான் வீராங்கனைகள் பட்டியலில் முதலிடம் பிடித்தார். 2020 ஜனவரியில், ஆஸ்திரேலியாவில் நடைபெற்ற 2020 ஐ.சி.சி மகளிர் இ 20 உலகக் கிண்ணத்திற்கான பாக்கித்தான் அணியில் இடம் பெற்றார். 2020 டிசம்பரில், 2020 பாக்கித்தான் துடுப்பாட்ட வாரியம் இவரை ஆண்டின் சிறந்த வீராங்கனையாக அறிவித்தது.

## சான்றுகள்

பகுப்பு:வாழும் மக்கள்
பகுப்பு:1992 பிறப்புகள்
வி. நாராயணன்

**வி. நாராயணன்** (*V. Narayanan*) என்பவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த இந்திய அரசியல்வாதி ஆவார். இவர் தமிழ்நாடு சட்டமன்றத்திற்கு அக்டோபர் 2019 24 அன்று நாங்குநேரி தொகுதிக்கு நடைபெற்ற இடைத்தேர்தலில் வெற்றிபெற்றார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பி. கோதைநாயகி

**பி. கோதைநாயகி** (B. Codanayaguy) இந்திய விண்வெளி ஆய்வு மையத்தின் மின்னணு மற்றும் கருவிமயமாக்கல் துறையின் பொறியாளர் ஆவார். செயற்கைக்கோள் ஏவுதல்களில் பயன்படுத்தப்படும் திட இராக்கெட் மோட்டர்களுக்கான கட்டுப்பாட்டு அமைப்புகளின் கருவிக்கு இவர் பொறுப்பாவார். 2017ஆம் ஆண்டில் புதுதில்லி குடியரசுத் தலைவர் இல்லத்தில் இந்தியாவில் பெண்களுக்கான மிக உயர்ந்த விருதான, நாரி சக்தி விருது இவருக்கு வழங்கப்பட்டது.

இந்தியாவில் புதுச்சேரி நகரைச் சேர்ந்த இவர், இந்தியாவில் முதல் விண்வெளி ஏவுதல்களைப் பார்த்த பிறகு தான் ஒரு பொறியியாலாளராக முடிவு செய்தார். இவர் கோவையில் உள்ள அரசு தொழில்நுட்பக் கல்லூரியில் பட்டம் பெற்றார். இவரது முதல் வேலை 1984இல் இந்திய விண்வெளி ஆய்வு மையத்தில் இருந்தது. அங்கு, இவர் ஆக்மென்ட் செயற்கைக்கோள் ஏவும் விண்கலத்தில் பணிபுரிந்தார்.

## தொழில்
மின்னணு, கருவிமயமாக்கல் & கட்டுபாடுகளைக் கவனிக்கும் தரப் பிரிவின் குழுத் தலைவரானார்.  சதீஸ் தவான் விண்வெளி மையத்தில் எரிபொருள் மற்றும் பற்றவைப்புகள் சோதிக்கப்படும் இடத்தில் பணிபுரிந்தார்.

சதீஷ் தவான் விண்வெளி மையத்தில் முப்பது ஆண்டுகள் பணியாற்றிய பிறகு , முனைய துணைக்கோள் ஏவுகலம் சி 37 பயணத்தின்போது இவரும் இவரது குழுவும் போலார் செயற்கைக்கோள் ஏவுதல் வாகனத்தில் திட ராக்கெட் மோட்டார்கள் பிரிவில் வேலை செய்யத் தொடங்கினர் இது 2017 பிப்ரவரி 15 அன்று 104 செயற்கைக்கோள்களை சூரிய-வட்டச் சுற்றுப்பாதையில் வெற்றிகரமாக வைத்தது. தனது வேலையில் தன்னை சுதந்திரமாக வெளிப்படுத்த முடிந்தது என்றும், பாலியல் தொடர்பான பிரச்சினைகள் எதுவும் இல்லை என்றும் இவர் கருத்து தெரிவித்துள்ளார்.

## அங்கீகாரம்
மார்ச் 2017 இல், இந்தியக் குடியரசுத் தலைவரிடமிருந்து ஒரு விருதைப் பெற தேர்ந்தெடுக்கப்பட்ட மூன்று விஞ்ஞானிகளில் ஒருவராக இருந்தார். அதில் சுபா வாரியர், அனட்டா சோனி ஆகியோர் மற்ற இருவராவர். 2017 ஆம் ஆண்டு அனைத்துலக பெண்கள் நாள் அன்று, இவருக்கு புது தில்லியில்  குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி நாரி சக்தி விருது வழங்கினார்.

## மேற்கோள்கள்

பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:புதுச்சேரி மக்கள்
வி. முத்துக்குமார்

**வி. முத்துக்குமார்** (*V. Muthukumar*) என்பவர் இந்திய அரசியல்வாதியும், தமிழக முன்னாள் சட்டமன்ற உறுப்பினரும் ஆவார். இவர் தமிழ்நாடு சட்டமன்றத்திற்கு 2011ஆம் ஆண்டு நடைபெற்ற தேர்தலில் விருத்தாச்சலம் தொகுதியில் தேசிய முற்போக்கு திராவிட கழகம் கட்சி சார்பில் போட்டியிட்டு வெற்றி பெற்றார்.

## மேற்கோள்கள்

பகுப்பு:தேசிய முற்போக்கு திராவிடக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
ஆலம்பூர் பாபநாசி கோயில்கள்

**ஆலம்பூர் பாபநாசி கோயில்கள்** (**Alampur Papanasi Temples**) 23 கோயில்களின் தொகுதியாகும். இக்கோயில்கள் 9 முதல் 11-ஆம் நூற்றாண்டு முடிய கட்டப்பட்டவைகள் ஆகும். இவை தெலங்காணா மாநிலத்தில், ஜோகுலம்பா மாவட்டதில் ஆலம்பூர் கிராமத்தில் உள்ளது. தற்போது சிதிலமடைந்த இக்கோயில்கள் துங்கபத்திரை ஆறும் கிருஷ்ணா ஆறும் கலக்குமிடத்தில் ஆந்திர மாநில எல்லையில் உள்ளது. இக்கோயில்கள் ஆலம்பூர் நவபிரம்மா கோயில்களிலிருந்து 1.5 கிலோ மீட்டர் தொலைவில் அமைந்துள்ளது. 

இச்சைவ மரபுக் கோயில்களை இராஷ்டிரகூடர் மற்றும் சாளுக்கியர்களுக்குப் பின்னர் சில நூற்றாண்டுகள் கழித்து இச்சைவ மரபுக் கோயில்கள் கட்டப்பட்டது. இக்கோயில்கள் நகரா கட்டிடக் கலை நயத்தில் சதுர வடிவில் கட்டப்பட்டுள்ளது.  இக்கோயில்கள் நடராசருக்கு அர்ப்பணிக்கப்பட்டதாகும்.பாபநாசி கோயில்கள் சைவ சமயத்தின்  காளாமுகம் மற்றும் பாசுபதம் பிரிவினர்களுக்கு தொடர்புடையதாகும். மேலும் இத்தொகுதியின் பார்வதி மற்றும் சப்தகன்னியர் கோயிகள் சாக்தப் பிரிவினர்களுக்கு உரியதாகும். இத்தொகுதியின் சில கோயில்கள் திருமாலைப் போற்றும் வைணவப் பிரிவினர்களுக்கு உரியதாகும். இந்து சமய சாத்திரங்களில் கூறியவுள்ள கருத்துக்களை பாபநாசிக் கோயில்களில் உள்ள சிற்பக் கலைகள் மூலம் விளக்கப்பட்டுள்ளது. 

தில்லி சுல்தான்கள் மற்றும் முகலாயர்கள் ஆட்சியின் போது, கிபி 14 மற்றும் 15-ஆம் நூற்றாண்டுகளில் ஆலம்பூர் பாபநாசி கோயில்கள் சிதைக்கப்பட்டது. 

சிறிசைலம் நீர் மின் நிலையம் அமைக்க வேண்டி, 1980-ஆம் ஆண்டில் இந்தியத் தொல்லியல் ஆய்வகம், பாபநாசிக் கோயில்களின் சிதிலங்களைக் கொண்டு வேறிடத்திற்கு மாற்றி அமைத்தனர்.
__NOTOC__

## அமைவிடம்
பாபநாசி கோயில்கள் ஐதராபாத் (இந்தியா)|ஐதராபாத்]]திற்கு 215 கிலோ மீட்டர் தொலைவிலும், ஹம்பிக்கு வடமேற்கு 240 கிலோ மீட்டர் தொலைவிலும், பாதமிக்கு கிழக்கே  325 கிலோ மீட்டர் தொலைவிலும் உள்ளது.

## படக்காட்சிகள்

File:9th to 11th century Alampur Papanasi Temples, Telangana India - 7.jpg|
File:9th to 11th century Alampur Papanasi Temples, Telangana India - 64.jpg|கங்கை மற்றும் யமுனை தெய்வங்களின் கோயில்கள் 
File:9th to 11th century Alampur Papanasi Temples, Telangana India - 11.jpg|பெரிய கோயிலின் மண்டபம் 
File:9th to 11th century Alampur Papanasi Temples, Telangana India - 66.jpg|கருவறை நோக்கிய நந்தி 
File:9th to 11th century Alampur Papanasi Temples, Telangana India - 15.jpg|10-ஆம் நூற்றாண்டின் கல்வெட்டு 
File:9th to 11th century Alampur Papanasi Temples, Telangana India - 17.jpg|நடராசர் மற்றும் மேற்கூரையில் தேவதைகள் சிற்பம்
File:9th to 11th century Alampur Papanasi Temples, Telangana India - 37.jpg|திருப்பாற்கடலை கடையும் சிறபம் 
File:9th to 11th century Alampur Papanasi Temples, Telangana India - 61.jpg|சப்தகன்னியர் சிற்பம் 


## இதனையும் காண்க
* ஆலம்பூர் நவபிரம்மா கோயில்கள்
* அய்கொளெ
* பட்டடக்கல் 
* அம்பி
* பாதமி

## மேற்கோள்கள்

## வெளி இணைப்புகள்
*Ten Mahishasuramardani Icons from Alampur
*Doorframes on the Earliest Orissan Temples

பகுப்பு:இந்துக் கோயில்கள்
பகுப்பு:இந்துக் கோயில் கட்டிடக்கலை
பகுப்பு:தெலங்காணாவில் உள்ள இந்துக் கோயில்கள்
பகுப்பு:இந்திய இந்துக் கோயில்கள்
பகுப்பு:இந்தியாவில் சிற்பக்கலை
பகுப்பு:ஜோகுலம்பா மாவட்டம்
டான்டே இஸ்பினோட்டி

**டான்டே இஸ்பினோட்டி** () என்பவர் இத்தாலிய நாட்டு  ஒளிப்பதிவாளர் மற்றும் அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் இயக்குநர் குழும உறுப்பினரும் ஆவார். இவர் மைக்கேல் மண், மைக்கேல் ஆப்டெட், டியான் டெய்லர் மற்றும் பிரெட் ரட்னர் போன்ற இயக்குனர்களின் திரைப்படங்களில் சிறந்த முறையில் பணியாற்றியதன் மூலம் அறியப்படுபடுகின்றார். மேலும் ஒளிப்பதிவில் உயர் வரையறை டிஜிட்டல் காணொளியை பயன்படுத்துவதற்கு முன்னோடியாக உதவிய பெருமைக்குரியவர். இவர் ஒரு பாஃப்டா விருது பெற்றவர் மற்றும் இரண்டு முறை சிறந்த ஒளிப்பதிவிற்கான அகாதமி விருதுக்கு பரிந்துரைக்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:திரைப்பட ஒளிப்பதிவாளர்கள்
ஆலம்பூர் நவபிரம்மா கோயில்கள்

**ஆலம்பூர் நவபிரம்மா கோயில்கள்** (**Alampur Navabrahma Temples**) சிவன், பிரம்மா]] போன்ற கடவுளர்களின் 9 கோயில்களின் தொகுப்பாகும். நவபிரம்மா கோயில் தொகுதிகள், சாளுக்கியர் ஆட்சிக் காலத்தில்  கிபி 7 முதல் 9ஆம் நூற்றாண்டில் நகரா கட்டிடக் கலை வடிவில் கட்டப்பட்டது. இக்கோயில்கள் தெலங்காணா மாநிலத்தில், ஜோகுலம்பா மாவட்டத்தின் ஆலம்பூர் கிராமத்தில், துங்கபத்திரை ஆறும், கிருஷ்ணா ஆறும் கூடுமிடத்தில், ஆந்திர மாநில எல்லையில் உள்ளது. இதனருகே 1.5 கிலோ மீட்டர் தொலைவில் ஆலம்பூர் பாபநாசி கோயில்கள் உள்ளது.  இக்கோயில்கள் சிவபெருமானுக்கு அர்ப்பணிக்கப்பட்டிருந்தாலும், இதனை நவபிரம்மா கோயில்கள் என அழைக்கப்படுகிறது. சைவம், வைணவம் மற்றும் சாக்தப் பிரிவினர்களுக்கான இக்கோயில்கள் செவ்வக வடிவில் நகரா கட்டிடக் கலை நயத்தில், சாளுக்கியர் ஆட்சியில் கிபி 8ஆம் நூற்றாண்டின் துவக்கத்தில் கட்டப்பட்டது.இக்கோயில்களில் புகழ்பெற்றது சங்கமேஷ்வரர் கோயில் மற்றும் நவபிரம்மா கோயில்கள் ஆகும்.

தில்லி சுல்தானகம் ஆட்சியின் போது கிபி 14ஆம் நூற்றாண்டில் நவபிரம்மா கோயில்கள் சிதைக்கப்பட்டது. இந்தியத் தொல்லியல் ஆய்வகம் 1980ஆம் ஆண்டிற்குப் பின்னர் இக்கோயில்களின் சிதிலங்களை சீரமைத்தனர்.

## அமைவிடம்
ஐதராபாத் நகரத்திற்கு தெற்கே 215 கிலோ மீட்டர் தொலைவிலும், ஹம்பியிலிருந்து வடகிழக்கே 240 கிலோ மீட்டர் தொலைவிலும், பாதமிக்கு கிழக்கே 325 கிலோ மீட்டர் தொலைவிலும், ஆந்திர மாநில எல்லையில் உள்ளது.  

## படக்காட்சிகள்
நவ பிரம்மா கோயில்களில் அர்க்க பிரம்மா கோயில், சுவர்க்க பிரம்மா கோயில், பால பிரம்மா கோயில்,  கருட பிரம்மா கோயில், குமார பிரம்மா கோயில் மற்றும் விஷ்வ பிரம்மா கோயிலக்ளின் சிற்பங்கள். 

இந்த நவப்பிரம்மா கோயில்கள் அருகே இந்தியத் தொல்லியல் ஆய்வகம் கட்டுப்பாட்டில் ஒரு அருங்காட்சியகம் உள்ளது. இதில் நவப்பிரம்மா கோயில்களின் சிதிலமடைந்த சிற்பங்கள் மற்றும் தூண்கள் காட்சிக்கு வைக்கப்பட்டுள்ளது.

## இதனையும் காண்க

* ஆலம்பூர் பாபநாசி கோயில்கள்
* அய்கொளெ
* பட்டடக்கல் 
* அம்பி
* பாதமி

## மேற்கோள்கள்

### ஆதார நூற்பட்டியல்
*
*
*
*
*
*
*Dehejia, V. (1997). *Indian Art*. Phaidon: London. .
*
*
*
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art, 
*
*
*
*
*
*
*
*
*
*
*
*

## வெளி இணைப்புகள்
*Ten Mahishasuramardani Icons from Alampur, M Radhakrishna Sharma
*Doorframes on the Earliest Orissan Temples, Thomas Donaldson

பகுப்பு:இந்துக் கோயில்கள்
பகுப்பு:தெலங்காணாவில் உள்ள இந்துக் கோயில்கள்
பகுப்பு:இந்தியச் சிற்பங்கள்
பகுப்பு:இந்துக் கோயில் கட்டிடக்கலை
பகுப்பு:இந்திய இந்துக் கோயில்கள்
பகுப்பு:ஜோகுலம்பா மாவட்டம்
கிரேக் வூட்

**கிரேக் வூட்** () என்பவர் ஆத்திரேலிய நாட்டு திரைப்படம் மற்றும் இசை காணொளி படத்தொகுப்பாளர் ஆவார். இவர் பைரேட்ஸ் ஆஃப் தி கரீபியன் - த கர்ஸ் ஆப் பிளாக் பேர்ள் (2003), பைரேட்ஸ் ஆஃப் தி கரீபியன் - டெட் மேன்ஸ் செஸ்ட் (2006) மற்றும் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), ஆன்ட்-மேன் மற்றும் தி வாஸ்ப் (2018) மற்றும் எட்டெர்னல்சு (2021) போன்ற திரைப்படங்களில் இணை படத்தொகுப்பாளராக பணிபுரிந்துள்ளார்.

## வாழ்க்கை மற்றும் தொழில்
வூட் ஆத்திரேலியா நாட்டில் சிட்னியில் பிறந்தார். இசை ஒளிபரப்பு மற்றும் விளம்பரப் பணிகளில் ஈடுபடுவதற்கு முன்பு தனது 19 வயதில் ஆத்திரேலிய ஒலிபரப்புக் கூட்டுத்தாபனத்தின் ஆவணத் துறையில் உதவி படத்தொகுப்பாளராக தனது வாழ்க்கையைத் தொடங்கினார்.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:திரைப்படத் தொகுப்பாளர்கள்
காடன்

**காடன்** (*Kaadan*)  என்பது 2021 ஆம் ஆண்டு வெளியான இந்திய தமிழ் நாடகத் திரைப்படம் ஆகும். இப்படத்தை  பிரபு சாலமன் எழுதி இயக்கியுள்ளார். ஈரோஸ் இன்டர்நேஷனல் தயாரிக்கும் இந்த படத்தில் ரானா தக்குபாடி, விஷ்ணு விஷால், புல்கிட் சாம்ராட், ஸ்ரியா பில்கோங்கர், சோயா உசேன் ஆகியோர் நடித்துள்ளனர். இப்படம் ஒரே சமயத்தில் தெலுங்கில் **ஆரண்யா**  எனவும்,  இந்தியில் **ஹாதி மேரே சாதி**  என்ற பெயரிலும் தயாரிக்கபட்டுள்ளது. ஒவ்வொரு பதிப்பிலும் சில நடிகர்கள் மாறுபட்டுள்ளனர்.

இந்த படம் 2020 ஏப்ரல் 2 ஆம் தேதி வெளியாக இருந்தது. ஆனால் கோவியட்-19 பெருந்தொற்றால் தாமதமாகி 26 மார்ச் 2021 அன்று வெளியிடபட்டது.

## நடிகர்கள்

* ரானா தக்குபாடி யானைகளுடன் வசிக்கும் காட்டு மனிதரான பண்டேவாக
* விஷ்ணு விசால் சிங்கா (தமிழ் மற்றும் தெலுங்கு பதிப்புகள்), ஒரு யானைப் பாகனாக
* புல்கிட் சாம்ராட் அபீராக (இந்தி பதிப்பு)
* சோயா உசேன் அர்வியாக
* ஸ்ரியா பில்கோங்கர் அருந்ததியாக
* நடக்கல் உன்னிகிருஷ்ணன் யானை
* அனந்த் மகாதேவன் as குறிஞ்சிநாதன் (தமிழ்) / கனகமேடல ராஜா கோபாலம் (தெலுங்கு) / ஜெகந்நாத் சேவக் (இந்தி)
* விஸ்வஜீத் பிரதான்
* ராஜீவ் கச்ரூ
* மாஸ்டர் ஜெயதித்யா
* சம்பத் ராம்
* ஷீபா சத்தா
* போஸ் வெங்கட்
*அங்கித் சாகர் (இந்தி பதிப்பு)
* ரோபோ சங்கர் (தமிழ் பதிப்பு)
* ரகு பாபு (தெலுங்கு பதிப்பு)
*புவன் அரோரா
*அவந்திகா சவுகான்
* அஸ்வின் ராஜா
* டின்னு ஆனந்த்
* மாறன்
* அபுதர் அல் ஹசன் பத்திரிக்கையின் தலைமை ஆசிரியராக 

## தயாரிப்பு
இப்படம் குறித்து 13 திசம்பர் 2017 அன்று அறிவிக்கப்பட்டது.  யானைகளுக்கு எதிரான செயல்கள் தொடர்பான பிரச்சினையை வெளிச்சத்திற்கு கொண்டு வர பிரபு சாலமன் விரும்பினார். *[[கும்கி 2]]* படத்தில் நடித்த உன்னிகிருஷ்ணன் என்ற யானையும் இப்படத்தில் முக்கிய பாத்திரத்தில் நடிக்கிறது. இந்தி நடிகை சோயா உசேன் ஒரு கதாபாத்திரத்தில் நடிக்க ஒப்பந்தம் செய்யப்பட்டார்.  ரானா தக்குபாடி ஆறு வாரங்களுக்கு சைவ உணவை சாப்பிட்டு இந்த படத்திற்காக 15 கிலோகிராம் எடையைக் குறைத்தார். தயாரிப்பாளர்கள் துவக்கத்தில் கல்கி கோய்ச்லின் இப்படத்தில் ஒரு பாத்திரத்தில் நடிப்பதாக அறிவித்தனர். இருப்பினும், அவருக்கு பதிலாக ஸ்ரியா பில்கோங்கர் ஒப்பந்தம் செய்யப்பட்டார். படத்தின் தமிழ் மற்றும் தெலுங்கு பதிப்புகளில்  விஷ்ணு விஷால் ஒரு பாத்திரத்தில் நடிக்க ஒப்புக்கொண்டார். புல்கிட் சாம்ராட் இந்தி பதிப்பில் ஒரு பாத்திரத்தை ஏற்றுள்ளார்.

## வெளியீடு
துவக்கத்தில் படமானது 2020 ஏப்ரல் 2 அன்று வெளியிட திட்டமிடப்பட்டிருந்தது.  கோவிட்-19 பெருந்தொற்று காரணமாக திரைப்பட வெளியீடு காலவரையின்றி ஒத்திவைக்கப்பட்டது. பிறகு  பொங்கல் பண்டிகையையொட்டி 20 சனவரி 2021 அன்று வெளியிட திட்டமிடப்பட்டப்பட்டது. பின்னர், இந்த படம் 26 மார்ச் 2021 அன்று வெளியிடப்படும் என்று அறிவிக்கப்பட்டு அதன்படி வெளியானது.

## இசை
இப்படத்திற்கான இசையை சாந்தனு மொய்த்ரா அமைத்துள்ளார். பாடல் வரிகளை  ஸ்வானந்த் கிர்கிர் (இந்தி பதிப்பு)  வனமலை (தமிழ் மற்றும் தெலுங்கு பதிப்புகள்) எழுதியுள்ளனர்.

## மேற்கோள்கள்
 

## வெளி இணைப்புகள்
*   
*   
* பாலிவுட் ஹங்காமாவில் *[https://www.bollywoodhungama.com/movie/haathi-mere-saathi-2/ ஹாதி மேரே சாதி]*

பகுப்பு:2021 தெலுங்குத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2021 இந்தித் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
பகுப்பு:இந்தியாவில் யானைகள்
பகுப்பு:இந்திய இந்தித் திரைப்படங்கள்
பகுப்பு:இந்தியத் தெலுங்குத் திரைப்படங்கள்
ரையன் கூக்லர்

**ரையன் கயில் கூக்லர்** () (பிறப்பு: மே 23, 1986) என்பவர் அமெரிக்க நாட்டு திரைக்கதை ஆசிரியர், திரைப்பட  இயக்குநர் மற்றும் திரைப்படத் தயாரிப்பாளர் ஆவார். இவரது முதல் திரைப்படமான 'புரூட்வேல் ஸ்டேஷன்' (2013) என்ற படம்  2013 சன்டான்ஸ் திரைப்பட விழாவில் யு.எஸ். நாடக போட்டியில் சிறந்த பார்வையாளர்களையும் சிறந்த ஜூரி விருதையும் வென்றது. அதைத் தொடர்ந்து கிரீட் (2015), மற்றும் மார்வெல் திரைப்படமான பிளாக் பான்தர் (2018) ஆகியவற்றுடன் இணைந்து எழுதி மற்றும் இயக்கியுள்ளார். இவர் இயக்க திரைப்படங்கள் எல்லா காலத்திலும் அதிக வசூல் செய்த படமாக அமைந்தது.

கூக்லரின் திரைப்படங்கள் குறிப்பிடத்தக்க விமர்சன பாராட்டுகளையும் வணிகரீதியான வெற்றிகளையும் பெற்றுள்ளன. 2013 ஆம் ஆண்டு டைம் என்ற இதழ் வெளியிட்ட பட்டியலில் உலகத்தை மாற்றியமைக்கும் 30 வயதிற்குட்பட்ட 30 நபர்கள் என்ற பட்டியலில் இவரும் சேர்க்கப்பட்டார். இவர் பெரும்பாலும் ஆப்பிரிக்க அமெரிக்கர்களின் கவனிக்கப்படாத கலாச்சாரங்கள் மற்றும் கதாபாத்திரங்களை மையமாகக் கொண்டே திரைப்படங்கள் தயாரிக்கிறார். இதனால் விமர்சகர்களால் இவரது படைப்புகள் பாராட்டப்படுகின்றது.

கூக்லர் 2018 ஆம் ஆண்டின் சிறந்த நபரில் இரண்டாம் இடத்தைப் பிடித்தார், மேலும் அவர் உலகின் மிகவும் செல்வாக்கு மிக்க நபர்களில் டைம் 100 பட்டியலில் சேர்க்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:ஆபிரிக்க அமெரிக்கர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:ஐக்கிய அமெரிக்கப் பெண்ணியவாதிகள்
மைக்கேல் பி. ஜோர்டான்

**மைக்கேல் பக்காரி ஜோர்டான்** () (பிறப்பு: பெப்ரவரி 9, 1987) என்பவர் அமெரிக்க நாட்டு நடிகர் மற்றும் திரைப்படத் தயாரிப்பாளர் ஆவார். இவர் புரூட்வேல் ஸ்டேஷன் (2013), கிரீட் (2015) மற்றும் மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான பிளாக் பான்தர் (2018) போன்ற திரைப்படங்களில் நடித்ததன் மூலம் அறியப்படும் நடிகர் ஆனார். இவர் தி வயர் (2002) போன்ற பல தொலைக்காட்சி தொடர்களிலும் நடித்துள்ளார்.

2020 ஆம் ஆண்டில் டைம் பத்திரிகையால் மக்கள் மத்தியில் மிகவும் செல்வாக்கு மிக்க 100 நபர்களில் ஒருவர் எனவும் மற்றும் கவர்ச்சியான மனிதர் எனவும் பட்டியல் செய்து வெளியானது. அதே ஆண்டில், 21 ஆம் நூற்றாண்டின் 25 சிறந்த நடிகர்களின் பட்டியலில் த நியூயார்க் டைம்ஸ் அவரை 15 இடத்தில் பட்டியல் இட்டது.

## ஆரம்ப கால வாழ்க்கை
மைக்கேல் பக்காரி ஜோர்டான் பிப்ரவரி 9, 1987 அன்று கலிபோர்னியாவின் சாண்டா அனாவில் டோனா மற்றும் மைக்கேல் ஏ. ஜோர்டானுக்கு மகனாகப் பிறந்தார். இவருக்கு ஜமீலா என்ற சகோதரியும் காலித் என்ற ஒரு தம்பி உள்ளனர். இவர் 2010 இல் ஹோவர்ட் பல்கலைக்கழகத்தில் கால்பந்து வீரராக கையெழுத்திட்டார். ஜோர்டானின் குடும்பம் யூ ஜெர்சியிலுள்ள நுவார்க்கிற்குச் செல்வதற்கு முன்பு கலிபோர்னியாவில் இரண்டு ஆண்டுகள் இருந்தனர். அவர் நுவார்க் ஆர்ட்ஸ் உயர்நிலைப் பள்ளியில் பயின்றார். அங்கு அவரது தாயார் பணிபுரிந்தார் மற்றும் அங்கு அவர் கூடைப்பந்து விளையாட்டு வீராக இருந்தார்.

### Television

### வீடியோ கேம்கள்

## மேற்கோள்கள்

## வெளி இணைப்புகள்
* 

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:ஆபிரிக்க அமெரிக்க நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
ஜி. சம்பத்து

**ஜி. சம்பத்து** (*G. Sampathu*) என்பவர் ஒரு இந்திய அரசியல்வாதி மற்றும் தமிழக சட்டப்பேரவை உறுப்பினர் ஆவார். இவர் 2019 ஆம் ஆண்டு நடைபெற்ற இடைத்தேர்தலில் சோளிங்கர் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
மைக்ரோசாப்ட் அகாடமிக்

**மைக்ரோசாப்ட் அகாடமிக்** (*Microsoft Academic*) என்பது மைக்ரோசாப்ட் ஆய்வு உருவாக்கிய கல்வி வெளியீடுகள் மற்றும் இலக்கியங்களுக்கான இலவச பொது வலை தேடுபொறி ஆகும். முன்பிருந்த இந்த 2016ஆம் ஆண்டில் மீண்டும் தொடங்கப்பட்டது. இதில் கருவி சொற்பொருள் தேடல் முதலியவற்றில் புதிய தொழில்நுட்பங்களைப் பயன்படுத்தி முற்றிலும் புதிய தரவு அமைப்பாகவும் தேடுபொறியுடன் கூடியது. இதில் தற்போது 220 மில்லியனுக்கும் அதிகமான வெளியீடுகளைக் கொண்டுள்ளது. இவற்றில் 88 மில்லியன் ஆய்விதழில் வெளியான கட்டுரைகள் உள்ளன. மேம்பட்ட அறிவு நோக்கங்களுக்காக ரெஸ்ட் (REST) இறுதி புள்ளிகளைப் பயன்படுத்தி அடிப்படை தரவுத்தளத்திலிருந்து தகவல்களை மீட்டெடுப்பதைக் கல்வி அறிவு ஏபிஐ (API) வழங்குகிறது.

முந்தைய மைக்ரோசாஃப்ட் ஆராய்ச்சி திட்டமான மைக்ரோசாஃப்ட் அகாடமிக் தேடலை இந்த சேவை மாற்றியமைக்கிறது. இது 2012இல் வளர்ச்சியை முடித்தது.

புதிய மைக்ரோசாஃப்ட் அகாடமிக் தேடல் கல்வி ஆராய்ச்சி நோக்கங்களுக்காக அத்துடன் மேற்கோள் பகுப்பாய்விற்காகக் கூகுள் இசுகாலர், வெப் ஆப் சயின்ஸ் மற்றும் ஸ்கோபஸுக்கு போட்டியாளராக இருப்பதாக நூலியல் வல்லுநர்களின் ஆரம்ப மதிப்பாய்வுகள் தெரிவிக்கின்றன.

## மேலும் காண்க

* மைக்ரோசாஃப்ட் கல்வித் தேடல்
* நேரடி தேடல் கல்வி
* கல்வி தரவுத்தளங்கள் மற்றும் தேடுபொறிகளின் பட்டியல்

## மேற்கோள்கள்

## வெளி இணைப்புகள்

* மைக்ரோசாப்ட் கல்வி வலைத்தளம் 
* மைக்ரோசாஃப்ட் ரிசர்ச் இணையதளத்தில் திட்ட விளக்கம்
பகுப்பு:இணைய தரவுதளங்கள்
கே. ஏ. மனோகரன்

முனைவர் **கே. ஏ. மனோகரன்** (*K. A. Manoharan*, பிறப்பு: பிப்ரவரி 21, 1951) என்பவர் இந்திய அரசியல்வாதி ஆவார். இவர் ஓசூர் தொகுதியிலிருந்து தமிழகச் சட்டமன்ற உறுப்பினராகத் தேர்ந்தெடுக்கப்பட்டவர். 1978ல் ஓசூர் பேரூராட்சியின் தலைவராகவும் பணியாற்றியுள்ளார். இவர் மறைந்த கே.அப்பாவு பிள்ளையின் மூத்த மகன் ஆவார். தற்போது தமிழ்நாடு காங்கிரசு தொழிற்சங்க செயல் தலைவராகவும் இந்தியத் தேசிய தொழிற்சங்க காங்கிரசின் தேசிய செயலாளராக உள்ளார்.

## ஆரம்பகால வாழ்க்கை மற்றும் குடும்பம்
கே.ஏ. மனோகரன் மூத்த அரசியல்வாதி கே. அப்பாவு பிள்ளை மற்றும் திருமதி. பொன்னம்மாள் ஆகியோரின் மகனாகப் பெங்களூரில் பிப்ரவரி 21, 1951இல் பிறந்தார்.  மனோகரன் கோயம்புத்தூரில் உள்ள பூ. சா. கோ. கலை அறிவியல் கல்லூரியில் இளங்கலை பட்டம் பெற்றார். கே. ஏ. மனோகரனுக்கு மார்ச் 2019இல் தேசிய நல்லொழுக்க அமைதி மற்றும் கல்வி பல்கலைக்கழகம் மதிப்புறு முனைவர் பட்டம் வழங்கியது. மனோகரன் பானுமதியை என்பாரைத் திருமணம் செய்து கொண்டார். இவர்களுக்கு இரண்டு குழந்தைகள் உள்ளனர்.

## அரசியல்
மனோகரன் தனது 22 வயதில் ஓசூர் பேரூராட்சித் தலைவராகத் தேர்ந்தெடுக்கப்பட்டார். 1990 முதல் இந்தியத் தேசிய காங்கிரசில் உறுப்பினராக இருந்து வருகிறார்.

1991ல் ஓசூர் சட்டமன்றத் தொகுதியிலிருந்து தமிழகச் சட்டமன்றத்திற்குத் தேர்ந்தெடுக்கப்பட்டர்.

இவர் இந்தியத் தேசிய தொழிற்சங்க காங்கிரசின் (ஐ.என்.டி.யூ.சி) உறுப்பினராகவும், 2019 முதல் இந்தியத் தேசிய தொழிற்சங்க காங்கிரசின் (ஐ.என்.டி.யூ.சி) தேசிய பொதுச் செயலாளராகவும் உள்ளார்.

## வகித்த பதவிகள்
* ஓசூர் சட்டமன்ற உறுப்பினர் (1991 - 1996).
* தமிழ்நாடு தொழிற்சங்க காங்கிரசு செயல் தலைவர் .
* இந்தியத் தேசிய தொழிற்சங்க காங்கிரசின் தேசிய செயலாளர்.
* தமிழ்நாடு தேசிய மின்சார தொழிலாளர் சம்மேளனத்தின் துணைத் தலைவர்.
* கிருஷ்ணகிரி வரலாற்று ஆராய்ச்சி மையத்தின் தலைவர்.
* ஓசூர் தமிழ் வளர்ச்சி மன்ற தலைவர்.
* தெலுங்கு சங்கத்தின் தலைவர்.
* மெட்ராஸ் பிலிம் சொசைட்டியின் துணைத் தலைவர்.

## மேற்கோள்கள்

பகுப்பு:கிருட்டிணகிரி மாவட்ட மக்கள்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
தீப்தி மேனன்

**தீப்தி மேனன்** (Deepti Menon) இந்தியாவின் திரிச்சூரில் வசிக்கும் ஒர் இந்திய எழுத்தாளர். இவர் *ஆர்ம்ஸ் தி வுமன்*  ** மற்றும்  *ஷேடோவ் இ*ன் *தி மிரர்* ஆகியவற்றின் ஆசிரியர் ஆவார். *கிராஸ் அண்ட் நாட்டட்*  என்பதிலும் ஆசிரியராகப் பங்களித்து இருந்தார். இது லிம்கா சாதனைகள் புத்தகத்தில் இடம்பெற்றது.

## பின்னணி
தீப்தி மேனன் டிசம்பர் 7, 1961 அன்று இந்தியாவின் புனேவில்  பிறந்தார். அவரின் தந்தை இந்திய தேசிய ராணுவத்தில் துணைத் தளவாயாக இருந்தார், இவரின் தாயார் நளினி சந்திரன் ஒரு கல்வியாளர் ஆவார் மற்றும் கேரளாவின் திரிச்சூரில் ஹரி ஸ்ரீ வித்யா நிதி பள்ளியை நிறுவி நடத்தி வருகிறார். தீப்தி , தளவாய் கோபிநாத் மேனன் என்பவரை மணந்தார். இர்கள் திருச்சூரில் வசிக்கிறார்கள். இவருக்கு பிரியங்கா மேனன்-ராவ் என்ற மகள் உள்ளார்.

## நூலாசிரியர்
தீப்தி மேனன் நடுநிலை மற்றும் உயர்நிலைப் பள்ளிகளில் மாணவர்களுக்கு ஆங்கில ஆசிரியராக தனது வாழ்க்கையைத் தொடங்கினார். 2002 ஆம் ஆண்டில் இவர் *ஆர்ம்ஸ் அண்ட் தெ வுமன்* எனும் நூலினை வெளியிட்டார்.

## புத்தகங்கள்

* *ஆர்ம்ஸ் அண்ட் தி வுமன் (2002)*
* *தீபரதானா (2002)*
* *21 டேல்ஸ் டூ டெல்(பங்களிப்பு ஆசிரியர், 2014)*
* *கிரானிக்கள்ஸ் ஆஃப் அர்பன் நோமத்ஸ் (பங்களிக்கும் ஆசிரியர், 2014)*
* *மேங்கோ சட்னி (பங்களிக்கும் ஆசிரியர், 2014)*
* *அப்பர் கட்  (பங்களிக்கும் ஆசிரியர், 2014)*
* *கிராஸ்டு அண்ட் நாட்டு (பங்களிக்கும் ஆசிரியர், 2015)*
* *டிஃபையண்ட் ட்ரீம்ஸ் (பங்களிக்கும் ஆசிரியர், 2015)*

## சான்றுகள்

பகுப்பு:இந்தியப் பெண் எழுத்தாளர்கள்
பகுப்பு:1961 பிறப்புகள்
பகுப்பு:வாழும் மக்கள்
பகுப்பு:சென்னை எழுத்தாளர்கள்